smcproject/ml-wiki-sentences huggingface dataset:
ലെഗ് ബിഫോർ വിക്കറ്റ് ഇംഗ്ലീഷ് വിലാസം https://ml.wikipedia.org/wiki/Leg_before_wicket ഒരു ബാറ്റ്സ്മാൻ ലെഗ് ബിഫോർ വിക്കറ്റ് ആകുന്നതിന്റെ രേഖാചിത്രം, 1904ലേത്
ക്രിക്കറ്റ് കളിയിൽ ബാറ്റ്സ്മാൻ പുറത്താകുന്ന രീതികളിൽ ഒന്നാണ് ലെഗ് ബിഫോർ വിക്കറ്റ് അഥവാ എൽ.ബി.ഡബ്ലു .
ക്രിക്കറ്റ് നിയമങ്ങളിലെ 36-ആം നിയമമാണ് എൽ.ബി.ഡബ്ലുവിനെ സംബന്ധിക്കുന്നത്.
ബോളർ എറിയുന്ന പന്ത് ബാറ്റ്സ്മാന്റെ ബാറ്റിൽ സ്പർശിക്കുന്നതിനു പകരം സ്റ്റമ്പിനു മുന്നിൽ നിലയുറപ്പിച്ചിരിക്കുന്ന കാലിലോ, ശരീരഭാഗങ്ങളിലോ പതിക്കുമ്പോഴാണ് എൽബിഡബ്ല്യു എന്നറിയപ്പെടുന്ന ഈ പുറത്താക്കൽ രീതിക്കു സാധ്യത തെളിയുന്നത്.
ഇത്തരം സന്ദർഭങ്ങളിൽ എതിർടീമിലെ കളിക്കാർ ബാറ്റ്സ്മാന്റെ പുറത്താകലിനായി അപ്പീൽ ചെയ്യുകയും, അമ്പയർ ചില നിയമങ്ങൾക്കും, തന്റെ യുക്തിക്കും അനുസൃതമായി ബാറ്റ്സ്മാൻ ഔട്ട് ആണെന്നോ, നോട്ടൗട്ട് ആണെന്നോ വിധിക്കുകയും ചെയ്യുന്നു.
ബാറ്റ്സ്മാന്റെ പാഡിലോ, ശരീരത്തിലോ തട്ടിയില്ലായിരുന്നെങ്കിൽ അതു നേരെ വിക്കറ്റിൽ പതിക്കുമായിരുന്നോ എന്നു നിർവചിച്ചാണ് അമ്പയർ പുറത്താക്കൽ തീരുമാനമാനമെടുക്കുന്നത്.
ഇതിനാൽതന്നെ ക്രിക്കറ്റിലെ ഏറ്റവും സങ്കീർണ്ണമായ തീരുമാനങ്ങളിലൊന്നാണ് ലെഗ് ബിഫോർ വിക്കറ്റ്.
ഇത്തരം പുറത്താക്കലുകളുടെ അവകാശം ബോളർക്കാണ് ലഭിക്കുന്നത്.
ഏറ്റവും കൂടുതൽ തെറ്റായ പുറത്താകലുകൾ ഉണ്ടാകുന്നത് എൽ.ബി.ഡബ്ലു, മുഖേനയാണ്.
നിബന്ധനകൾ വിക്കറ്റുകൾക്കിടയിലെ സാങ്കല്പിക നേർരേഖ
താഴെ പറയുന്ന നിബന്ധനകൾ പാലിക്കുന്ന സാഹചര്യങ്ങളിൽ മാത്രമേ ബാറ്റ്സ്മാൻ ലെഗ് ബിഫോർ വിക്കറ്റ് നിയമപ്രകാരം പുറത്താകൂ; പന്ത് നോബോൾ ആയിരിക്കരുത് പന്ത് പിച്ച് ചെയ്യുന്നത് വിക്കറ്റിന്റെ അതേ രേഖയിലോ, ഓഫ് സൈഡിലോ ആയിരിക്കണം ബാറ്റ്സ്മാന്റെ ശരീരത്തിൽ കൊള്ളുന്നതിനുമുൻപ് പന്ത് ബാറ്റിൽ സ്പർശിക്കാൻ പാടില്ല പന്ത് സ്പർശിക്കുന്ന ശരീരഭാഗവും, സ്റ്റമ്പുകളും ഒരേ രേഖയിലായിരിക്കണം ശരീരത്തിൽ തട്ടിയില്ലായിരുന്നെങ്കിൽ പന്ത് സ്റ്റംപിൽ കൊള്ളുമായിരുന്നു എന്ന് അമ്പയർ ഉറപ്പുവരുത്തണം ബാറ്റ്സ്മാന്റെ വിക്കറ്റിനായി ഫീൽഡിങ് ടീം അപ്പീൽ നടത്തിയിരിക്കണം ആധുനിക ക്രിക്കറ്റിൽ
ഹോട്ട് സ്പോട്ട് , ഹോക്ക് ഐ തുടങ്ങിയ സാങ്കേതിക വിദ്യകൾ, ഡി.ആർ.എസ്. (ഡിസിഷൻ റിവ്യൂ) മുഖേന മൂന്നാം അമ്പയറുടെ പരിഗണനക്ക് വരുന്ന സാഹചര്യങ്ങളിൽ എൽ.ബി.ഡബ്ലുവിന്മേൽ തീരുമാനമെടുക്കാൻ ഉപയോഗിക്കാറുണ്ട്.
ലെഗൗ ഇംഗ്ലീഷ് വിലാസം https://ml.wikipedia.org/wiki/Lego Lego Duplo
ഡെന്മാർക്കിലെ ലെഗൗ ഗ്രൂപ്പ് എന്ന കളിപ്പാട്ടനിർമ്മാണ കമ്പനി പുറത്തിറക്കുന്ന കൺസ്ട്രക്ഷൻ ടോയ് സെറ്റാണ് ലെഗൗ .
ഇന്റെർ ലോക്ക് ചെയ്യാവുന്ന പ്ലാസ്റ്റിക്ക് കട്ടകൾ ഉപയോഗിച്ച് സങ്കീർണമായ നിർമിതികൾ, വാഹനങ്ങൾ , കെട്ടിടങ്ങൾ എന്നിവ സൃഷ്ടിക്കുന്ന കളിയാണിത്.
ഈ പ്ലാസ്റ്റിക്ക് കട്ടകൾ പലതരത്തിൽ കൂട്ടിയോജിപ്പിക്കാനും പലതരം വസ്തുക്കൾ ഉണ്ടാക്കാനും കഴിയും.
ഇങ്ങനെ കൂട്ടിയോജിപ്പിച്ച വസ്തുക്കൾ പൊളിച്ചുമാറ്റുകയും പുതിയ വസ്തുക്കൾ ഉണ്ടാക്കുകയും ചെയ്യാം.
1949 -ലാണ് ആദ്യമായി നിർമ്മിച്ച് തുടങ്ങിയത്.
ഇന്ന് ദശകോടികളുടെ വിറ്റു വരവുള്ള ഒരു കച്ചവടസാമ്രാജ്യമായി 
ലെഗൗ മാറിയിട്ടുണ്ട്.
കമ്പ്യൂട്ടർ ഗെയിമുകൾ , ടെലിവിഷൻ , സിനിമ , അമ്യൂസ്മെന്റ് പാർക്കുകൾ , പുസ്തകങ്ങൾ എന്നിവയൊക്കെ അതിൽപ്പെടുന്നു.
560 ബില്ല്യനിൽ പരം ലെഗൗ സെറ്റുകൾ ഇതുവരെ വിറ്റഴിയപ്പെട്ടിട്ടുണ്ട്.
ലെഗോയോടൊപ്പം ലഭിക്കുന്ന ചെറുരൂപങ്ങൾ(Lego minifigure)ളും ലെഗൗ പോലെ ജനപ്രിയമായി മാറി.
ലെജന്റ് ഓഫ് ദ നാഗ പേൾസ് ഇംഗ്ലീഷ് വിലാസം https://ml.wikipedia.org/wiki/Legend_of_the_Naga_Pearls
ലെജന്റ് ഓഫ് ദ നാഗ പേൾസ് (Legend of the Naga Pearls) ( ചൈനീസ് : 鲛珠传) ഡാരെൻ വാങ് , ഷാങ് ടിയാനായ് എന്നിവർ  അഭിനയിച്ചതും യാങ് ലീ സംവിധാനവും ചെയ്ത ഒരു 2017 ചൈനീസ് ഫാന്റസി സാഹസിക ചലച്ചിത്രമാണ്.
നോവാലാൻഡിന്റെ സാങ്കല്പികലോകത്ത് ആദ്യമായി നിർമ്മിക്കപ്പെടുന്ന ചിത്രമാണിത്.
ചൈനയിൽ 2017 ഓഗസ്റ്റ് 11 നാണ് ഈ ചിത്രം പുറത്തിറങ്ങിയത്.
അഭിനേതാക്കൾ Darren Wang as Ni Kongkong Zhang Tianai as Hei Yu Sheng Guansen as Gali Simon Yam as Xue Lie Wang Xun Zhao Jian Xing Yu Hu Bing Sui He അവലംബങ്ങൾ ബാഹ്യ ലിങ്കുകൾ ലെജന്റ് ഓഫ് ദ നാഗ പേൾസ് ഇന്റർനെറ്റ് മൂവി ഡാറ്റാബേസിൽ
ലെജീസ്ലേഷൻ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ലെജിസ്ലേഷൻ അല്ലെങ്കിൽ നിയമവാക്കം (Legislation) എന്നാൽ നിയമ നിർമ്മാണ സഭാ അല്ലെങ്കിൽ അത്തരം അധികാരമുള്ള മറ്റേതെങ്കിലും ഒന്ന് നിയമ നിർമ്മാണം ചെയ്യുന്ന പ്രവർത്തനം അല്ലെങ്കിൽ സ്റ്റാറ്റൂറ്ററി നിയമം  എന്ന് പറയാം.
ഒരു ബിൽ ലെജീസ്ലേഷനിൽ കൂടിയാണ് നിയമം ആകുന്നത്.
നിയന്ത്രിക്കാൻ,  അധികാരം നൽകാൻ, അനുവാദം നൽകാൻ, പ്രഖ്യാപനം ചെയ്യാൻ, തടയാൻ വേണ്ടിയൊക്കയാണ് ലെജീസ്ലേഷൻ ഉപയോഗിക്കുന്നതു.
നിയമ നിർമ്മാണ  സഭയുടെ നിയമം വച്ചുകൊണ്ട് എക്സികൂട്ടീവ് കൊണ്ടുവരുന്ന നിയമമും ഇതിൽ പെടും.
ലെഗ് ബൈ ഇംഗ്ലീഷ് വിലാസം https://ml.wikipedia.org/wiki/Leg_bye
ക്രിക്കറ്റ് എന്ന കായിക ഇനത്തിൽ ലെഗ് ബൈ എന്നത് ബാറ്റ്സ്‌മാന്റെ ബാറ്റിൽ കൊള്ളാത്ത പന്തിൽ ബാറ്റിംഗ് ടീം നേടുന്ന അധിക റൺസാണ്‌.
എന്നിരുന്നാലും പന്ത് ബാറ്റ്സ്‌മാന്റെ ശരീരത്തിലോ, ശരീരത്തിലുള്ള സുരക്ഷാ ഉപകരണങ്ങളിലോ കൊള്ളേണ്ടതായുണ്ട്.
ബൈ നേടുന്നത്
പന്ത് ബാറ്റ്സ്‌മാന്റെ ശരീരത്തിൽ തട്ടി ഗതിമാറുമ്പോൾ ഫീൽഡർ പന്ത് കൈയ്കലാക്കും, എന്നാൽ ചിലപ്പോൾ ഫീൽഡർക്ക് പന്തിൽ പെട്ടെന്ന് നിയന്ത്രണം ലഭിക്കാൻ കഴിയില്ല.
ഈ അവസരത്തിൽ സുരക്ഷിതമായി റൺസ് ഓടി എടുക്കാനുള്ള അവസരം ബാറ്റ്സ്‌‌മാനു ലഭിക്കും, അല്ലെങ്കിൽ അവസരം ഉണ്ടാക്കി റൺസ് ഓടി എടുക്കും.
ലെഗ് ബൈയിൽ നിന്ന് കിട്ടുന്ന റൺസ് ടീമിന്റെ ആകെയുള്ള സ്കോറിനൊപ്പം കൂട്ടി ചേർക്കും, ഈ റൺസ് ബാറ്റ്സ്‌മാന്റെ സ്കോറിനൊപ്പം ചേർക്കില്ല, എന്നാൽ ഒരു ബൗളർ വഴങ്ങിയ റൺസിനൊപ്പം ലെഗ് ബൈ കൂട്ടും.
ബാറ്റ്സ്‌മാന്റെ ശരീരത്തിൽ തട്ടി പോകുന്ന പന്ത് അതിർത്തി(ബൗണ്ടറി) കടന്നാൽ ബാറ്റിംഗ് ടീമിന് പന്ത്‌ ബൗണ്ടറി കടന്നാൽ കിട്ടുന്ന സ്കോറായ നാല്‌ റൺസ് അപ്പോൾ തന്നെ നാല്‌ ലെഗ് ബൈ റൺസായി കിട്ടും.
ലെഗ് ബൈ കിട്ടുന്നത് പന്ത് താഴെ പ്പറയുന്ന സാഹചര്യത്തിൽ ബാറ്റ്സ്‌മാന്റെ ശരീരത്തിൽ കൊണ്ട് പോകുമ്പോളാണ്‌, ബാറ്റുപയോഗിച്ച് പന്തിനെ അടിക്കാൻ ശ്രമിക്കുമ്പോൾ.
പന്തിൽ നിന്നും ഒഴിഞ്ഞ് മാറാൻ ശ്രമിക്കുമ്പോൾ.
മുകളിൽ‌പറഞ്ഞ ഏതെങ്കിലും രീതിയിലല്ലാതെ പന്ത് ബാറ്റ്സ്‌മാന്റെ ശരീരത്തിൽ കൊണ്ടാൽ റൺസ് ലഭിക്കുകയില്ല.
റൺസിനു വേണ്ടി ഓടുന്ന ബാറ്റ്സ്‌മാന്‌ റൺസ് പൂർത്തിയാക്കാതെ റണ്ണൗട്ടായാൽ റൺസ് ലഭിക്കുകയില്ല.
അതുപോലെ തന്നെ അമ്പയർ ഡെഡ് ബോൾ സിഗ്നൽ കാണിച്ചാലും റൺസ് ലഭിക്കില്ല.
മത്സരങ്ങളിൽ ലെഗ് ബൈ സാധാരണയാണ്‌.
ഒരു ശരാശരി നിയന്ത്രിത ഓവർ മത്സരത്തിലെ ലെഗ് ബൈകളുടെ എണ്ണം പത്തോ അതിൽ താഴെയോ ആണ്‌, എന്നാൽ ടെസ്റ്റിൽ ഇത് 10-20 വരെയാകാം.
ഒരു ടെസ്റ്റ് ഇന്നിംഗ്‌സിൽ ഏറ്റവും കൂടുതൽ ലെഗ് ബൈ വഴങ്ങിയ ടീം ഇംഗ്ലണ്ടാണ് ‌.
2008 ഓഗസ്റ്റ് 1ന്‌ ദക്ഷിണാഫ്രിക്കയ്ക്കെതിരെ ആയിരുന്നു ഈ മത്സരം.
ക്രിക്കറ്റിൽ നിന്നും വിരമിക്കുന്നതിനു മുൻപ് തന്നെ ഓസ്ട്രേലിയൻ ക്യാപ്റ്റനായിരുന്ന സ്റ്റീവ് വോ ലെഗ് ബൈ ക്രിക്കറ്റിൽ നിന്നും ഒഴിവാക്കണം എന്നു ആവിശ്യപ്പെട്ടിരുന്നു.
ഒരു പന്ത് അടിക്കാതെ വിടുമ്പോൾ എന്തിന്‌ അതിന്റെ പേരിൽ ഒരു റൺസ് നൽ‌കണം?
എന്ന് അദ്ദേഹം അഭിപ്രായപ്പെട്ടു.
അമ്പയറിന്റെ അടയാളം
അമ്പയർ ലെഗ് ബൈ കാണിക്കുന്നതിനു വേണ്ടി കാല്‌ മടക്കിയതിനു ശേഷം കൈ കൊണ്ട് മടക്കിയ കാലിന്റെ മുട്ടിൽ തൊടും.
ലെഗ്ഹീമോഗ്ലോബിൻ ഇംഗ്ലീഷ് വിലാസം https://ml.wikipedia.org/wiki/Leghemoglobin Leghemoglobin from soybean .
ജന്തുക്കളിലുള്ളതുപോലെ പയർവർഗ്ഗം സസ്യങ്ങളുടെ വേരുകളിലെ മുഴകളിൽ (മൂലാർബുദങ്ങളിൽ) കാണപ്പെടുന്ന വർണകമാംസ്യമാണിത്.
ചുവപ്പുനിറമുള്ള ഈ വർണകത്തിൽ ഇരുമ്പുൾക്കൊണ്ടിരിക്കുന്നു.
ലിഗോഗ്ലോബിൻ എന്നും ഇത് അറിയപ്പെടുന്നു.
ഓക്സിജനുമായി കൂടിച്ചേരാൻ കഴിവുള്ള ഈ വർണകം നൈട്രജൻ ഫിക്സേഷൻ എന്ന പ്രക്രിയയ്ക്ക്  ആവശ്യമാണ്.
ഓക്സിജനുമായിച്ചേർന്ന് ഓക്സിലെഗ്ഹീമോഗ്ലോബിൻ രൂപപ്പെടുമ്പോൾ അത് റൈസോബിയം ബാക്ടീരിയ ഉപയോഗിക്കുകയും ശ്വസനപ്രവർത്തനത്തിലൂടെ എ.ടി.പി .
എന്ന ഊർജ്ജതൻമാത്രകൾ നിർമ്മിക്കുകയും ചെയ്യുന്നു.
ഈ ഊർജ്ജമാണ് സസ്യശരീരം നൈട്രജൻ ഫിക്സേഷന് ഉപയോഗിക്കുന്നത്.
അമിനോആസിഡുകളുടെ രണ്ട് ആൽഫാ ചെയിനുകളും രണ്ട് ബീറ്റാ ചെയിനുകളുമുള്ള തന്മാത്രയാണിത്.
ഹീം എന്നും ഗ്ലോബിൻ എന്നും രണ്ടുഭാഗങ്ങളാൽ ഇത് നിർമ്മിക്കപ്പെട്ടിരിക്കുന്നു.
ഹീം എന്ന ഭാഗത്താണ് ഇരുമ്പുള്ളത്.
ഗ്ലോബിൻ ഒരു  മാംസ്യഭാഗമാണ്.
പയറുചെടികളിലെ വേരുകളിൽ സിംബയോസിസ് എന്ന പ്രക്രിയവഴി പരസ്പരസഹായത്തോടെ ജീവിക്കുന്ന റൈസോബിയം എന്ന നൈട്രജൻ ഫിക്സേഷൻ ബാക്ടീരിയകൾ ക്ക് കൃത്യമായി ഓക്സിജൻ ലഭിക്കുന്നതിന്  ലെഗ്ഹീമോഗ്ലോബിൻ സഹായിക്കുന്നു.
ബാക്ടീരിയ രൂപപ്പെടുത്തുന്ന നൈട്രോജിനേയ്സ് എന്ന രാസാഗ്നിയുടെ പ്രവർത്തനഫലമായി അന്തരീക്ഷത്തിലെ നൈട്രജൻ സസ്യശരീരത്തിലെത്തുന്നു.
അവലംബം ↑ Biotechnology, U. Sathyanarayana, Books and allieds private limited ↑ http://www.ebi.ac.uk/interpro/entry/IPR001032 ↑ http://www.plantphysiol.org/content/116/4/1259.full
ലെജന്റ് ഓഫ് ദി ക്രിസ്മസ് സ്പൈഡർ ഇംഗ്ലീഷ് വിലാസം https://ml.wikipedia.org/wiki/Legend_of_the_Christmas_Spider
ക്രിസ്മസ് മരങ്ങളിൽ ടിൻസലിന്റെ ഉത്ഭവം വിശദീകരിക്കുന്ന ഒരു കിഴക്കൻ യൂറോപ്യൻ നാടോടിക്കഥയാണ് ദി ലെജന്റ് ഓഫ് ക്രിസ്മസ് സ്പൈഡർ.
പടിഞ്ഞാറൻ ഉക്രെയ്നിലാണ് ഇത് കൂടുതലായി കാണപ്പെടുന്നത്.
ചിലന്തിയുടെ ആകൃതിയിലുള്ള ചെറിയ ആഭരണങ്ങൾ പരമ്പരാഗതമായി ക്രിസ്മസ് അലങ്കാരങ്ങളുടെ ഭാഗമാണ്.
ദരിദ്രയും കഠിനാധ്വാനിയുമായ ഒരു വിധവ ഒരിക്കൽ മക്കളോടൊപ്പം ഒരു ചെറിയ കുടിലിൽ താമസിച്ചു.
ഒരു വേനൽക്കാല ദിവസം ഒരു പൈൻ കോൺ കുടിലിലെ മൺതറയിൽ വീണു വേരുറപ്പിച്ചു.
ശൈത്യകാലത്തോടെ ഒരു ക്രിസ്മസ് ട്രീ ഉണ്ടാകുമെന്ന പ്രതീക്ഷയിൽ ആവേശഭരിതരായ വിധവയുടെ കുട്ടികൾ വൃക്ഷത്തെ പരിപാലിച്ചു.
മരം വളർന്നു.
പക്ഷേ ക്രിസ്മസ് ഈവ് വന്നപ്പോൾ അത് അലങ്കരിക്കാൻ അവർക്ക് കഴിഞ്ഞില്ല.
കുട്ടികൾ സങ്കടത്തോടെ കിടന്നുറങ്ങി.
പിറ്റേന്ന് അതിരാവിലെ അവർ ഉറക്കമുണർന്നപ്പോൾ ചിലന്തിവല കൊണ്ട് പൊതിഞ്ഞ മരത്തെ കണ്ടു.
അവർ ജാലകങ്ങൾ തുറന്നപ്പോൾ സൂര്യപ്രകാശത്തിന്റെ ആദ്യത്തെ കിരണങ്ങൾ ചിലന്തിവലകളിൽ സ്പർശിക്കുകയും അവയെ സ്വർണ്ണവും വെള്ളിയും ആക്കുകയും ചെയ്തു.
വിധവയും മക്കളും സന്തോഷിച്ചു.
അന്നുമുതൽ അവർക്ക് ഒരിക്കലും ദാരിദ്ര്യത്തിൽ കഴിയേണ്ടി വന്നില്ല.
മറ്റ് പതിപ്പുകൾ സൂര്യപ്രകാശത്തെ ഫാദർ ക്രിസ്മസ് , സാന്താക്ലോസ് , അല്ലെങ്കിൽ ചൈൽഡ് ജീസസ് എന്നിവയിൽ നിന്നുള്ള അത്ഭുതം ഉപയോഗിച്ച് മാറ്റിസ്ഥാപിക്കുന്നു.
ക്രിസ്മസ് ട്രീ കാണാൻ ആഗ്രഹിച്ച ചിലന്തികളുടെ വീക്ഷണകോണിൽ നിന്നാണ് പ്രധാനമായും കഥ പറയുന്നത്.
നാടോടി കഥയുടെ ഉത്ഭവം അജ്ഞാതമാണ്.
പക്ഷേ ഇത് ജർമ്മനിയിൽ നിന്നോ ഉക്രെയ്നിൽ നിന്നോ വന്നതാണെന്ന് വിശ്വസിക്കപ്പെടുന്നു.
ജർമ്മനി, പോളണ്ട്, ഉക്രെയ്ൻ എന്നിവിടങ്ങളിൽ ഒരു ക്രിസ്മസ് ട്രീയിൽ ചിലന്തി അല്ലെങ്കിൽ ചിലന്തിയുടെ വല കണ്ടെത്തുന്നത് ഭാഗ്യമായി കണക്കാക്കുന്നു.
ഉക്രേനിയക്കാർ ചിലന്തിയുടെ ആകൃതിയിൽ ചെറിയ ക്രിസ്മസ് ട്രീ ആഭരണങ്ങളും സൃഷ്ടിക്കുന്നു (പാവൂച്ച്കി, അക്ഷരാർത്ഥത്തിൽ "ചെറിയ ചിലന്തികൾ" എന്നറിയപ്പെടുന്നു).
സാധാരണയായി കടലാസും കമ്പിയും ഉപയോഗിച്ചാണ് ഇത് നിർമ്മിക്കുന്നത്.
അവർ ക്രിസ്മസ് മരങ്ങൾ കൃത്രിമ ചിലന്തിവലകളാൽ അലങ്കരിക്കുന്നു.
ടിൻസൽ ഉപയോഗിക്കുന്ന പാരമ്പര്യവും ഈ കഥ മൂലമാണെന്ന് പറയപ്പെടുന്നു.
ന്യൂയോർക്ക് നഗരത്തിലെ ഉക്രേനിയൻ മ്യൂസിയത്തിലെ നാടോടി ആർട്ട് ക്യൂറേറ്ററായ ലുബോ വോളിനെറ്റ്സ് പറയുന്നതനുസരിച്ച് ഈ പാരമ്പര്യം ഉക്രേനിയക്കാരുടേതാണെന്നും ഇത് 1800 കളുടെ അവസാനത്തിലോ 1900 ന്റെ തുടക്കത്തിലോ ഉള്ളതാണെന്നും അദ്ദേഹം പറഞ്ഞു.
ചിലന്തികൾ ഭാഗ്യം കൊണ്ടുവരുന്നതിനെക്കുറിച്ചുള്ള ഒരു പഴയ യൂറോപ്യൻ അന്ധവിശ്വാസത്തെ അടിസ്ഥാനമാക്കിയുള്ളതാകാം (ജർമ്മനിയിൽ കറുത്ത ചിലന്തികളല്ലെങ്കിലും).
ചിലന്തി സുരക്ഷിതമായി രക്ഷപ്പെടുന്നതിന് മുമ്പ് ചിലന്തിയുടെ വല നശിപ്പിക്കുന്നത് നിർഭാഗ്യകരമാണെന്ന് കരുതുന്നു.
ലെജിനാൻട്ര ചെറുപുഴീക്ക ഇംഗ്ലീഷ് വിലാസം https://ml.wikipedia.org/wiki/Lagenandra_cherupuzhica
കൂവ വിഭാഗത്തിൽപ്പെട്ട ഒരു പുഷ്പിത സസ്യമാണ് ലെജിനാൻട്ര ചെറുപുഴീക്ക .
( ശാസ്ത്രീയനാമം : Lagenandra cherupuzhica ) .
കേരളത്തിൽ കണ്ണൂർ ജില്ലയിലെ ചെറുപുഴ പ്രദേശത്തിന്റെ പേരാണ് ഈ സസ്യത്തിന് നൽകിയിരിക്കുന്നത്.
ചേമ്പ് , താള് എന്നിവ ഉൾപ്പെടുന്ന അരേസിയ കുടുംബത്തിൽപ്പെടുന്നതാണ് ഈ സസ്യം.
കേരളത്തിൽ ആറ് സ്പീഷീസുകളെ കണ്ടെത്തിയിട്ടുണ്ട്.
ചെങ്കൽക്കുന്നുകളിൽ നിന്ന് ഒഴുകി വരുന്ന ചെറിയ തോടുകളിലാണ് ഇവ വളരുന്നത്.
മഴക്കാലത്ത് വെള്ളത്തിനടിയിലാവുന്ന സസ്യം വേനലിൽ പുഷ്പിക്കുന്നു.
പിങ്ക് നിറത്തിലാണ് പൂക്കൾ.
ഗവണ്മെന്റ് കോളേജ്, കാസർഗോഡ് , ഗവൺമെന്റ് ബ്രണ്ണൻ കോളേജ്, തലശ്ശേരി , സെന്റ് തോമസ് കോളേജ്, പാലാ എന്നീ സ്ഥാപനങ്ങളിലെ സസ്യ ശാസ്ത്ര വിഭാഗം ഗവേഷകരാണ് ഈ സസ്യ ഇനത്തെ കണ്ടെത്തിയത്.
അവലംബം പുറത്തേക്കുള്ള കണ്ണികൾ Media related to Lagenandra cherupuzhica at Wikimedia Commons Lagenandra cherupuzhica എന്ന ജീവവർഗ്ഗവുമായി ബന്ധപ്പെട്ട വിവരങ്ങൾ വിക്കിസ്പീഷിസിൽ കാണുക.
ലെഗ് ബ്രേക്ക് ഇംഗ്ലീഷ് വിലാസം https://ml.wikipedia.org/wiki/Leg_Break
ക്രിക്കറ്റിൽ ഉപയോഗിക്കുന്ന ഒരു തരം സ്പിൻ ബൗളിങ്ങാണ് ലെഗ് ബ്രേക്ക് ലെഗ് ബ്രേക്കിൽ പന്തിന്റെ ഗതി ഇതുകൂടി കാണുക ഓഫ് ബ്രേക്ക്
ലെജിസ്ലേറ്റീവ് കൗൺസിൽ
സംസ്ഥാന ലെജിസ്ലേറ്റീവ് കൗൺസിൽ , അല്ലെങ്കിൽ വിധാൻ പരിഷത്ത് എന്നും അറിയപ്പെടുന്ന ലെജിസ്ലേറ്റീവ് കൗൺസിൽ (പരിഭാഷ: നിയമനിർമാണ സമിതി) ( Legislative Council ) ഇന്ത്യയിലെ ദ്വിമണ്ഡല സംസ്ഥാന നിയമനിർമാണസഭയുള്ള സംസ്ഥാനങ്ങളിലെ ഉപരിസഭയാണ്.
കർണാടക, ആന്ധ്രാപ്രദേശ്, തെലുങ്കാന, ഉത്തർപ്രദേശ്, മഹാരാഷ്ട്ര, ബീഹാർ എന്നീ ദ്വിമണ്ഡല നിയമനിർമ്മാണ സഭയുള്ള സംസ്ഥാനങ്ങളിലാണ് ലെജിസ്ലേറ്റീവ് കൗൺസിലുകൾ ഉള്ളത്.
ഇതിലെ അംഗങ്ങളെ മെമ്പർ ഓഫ് ലെജിസ്ലേറ്റീവ് കൗൺസിൽ "എം.എൽ.സി." (MLC) എന്നു പറയുന്നു.
ഇന്ത്യൻ പാർലമെന്റിന്റെ ഉപരിസഭയായ രാജ്യസഭയിലെ പോലെ പരോക്ഷമായിട്ടാണ് അംഗങ്ങളെ തിരഞ്ഞെടുക്കുന്നത്.
ഇന്ത്യൻ ഭരണഘടനയുടെ ആർട്ടിക്കിൾ 169ൽ അവയുടെ രൂപീകരണം, തിരഞ്ഞെടുപ്പ്, ഉന്മൂലനം എന്നിവ നിർവചിച്ചിരിക്കുന്നു.
ഇന്ത്യയിലെ 28 സംസ്ഥാനങ്ങളിൽ 6 സംസ്ഥാനങ്ങളിൽ മാത്രമാണ് ലെജിസ്ലേറ്റീവ് കൗൺസിൽ ഉള്ളത്.
ആന്ധ്രാപ്രദേശ് , കർണാടക , തെലങ്കാന , മഹാരാഷ്ട്ര , ബിഹാർ , ഉത്തർപ്രദേശ് എന്നിവയാണ് അവ.
ഒരു കേന്ദ്രഭരണ പ്രദേശത്തിനും ലെജിസ്ലേറ്റീവ് കൗൺസിൽ ഇല്ല.
സംസ്ഥാന ലെജിസ്ലേറ്റീവ് കൗൺസിലിന്റെ വലുപ്പം സംസ്ഥാന നിയമസഭയുടെ അംഗസംഖ്യയുടെ മൂന്നിലൊന്നിൽ കൂടുതലാകരുത്.
എന്നിരുന്നാലും, അതിന്റെ അംഗബലം 40 അംഗങ്ങളിൽ കുറവായിരിക്കരുത്.
ലെജിസ്ലേറ്റീവ് കൗൺസിലിലെ അംഗങ്ങളെ മെമ്പർ ഓഫ് ലെജിസ്ലേറ്റീവ് കൗൺസിൽ അഥവാ എം.എൽ.സി. എന്ന് പറയുന്നു.
ഈ അംഗങ്ങളാണ് സംസ്ഥാന ലെജിസ്ലേറ്റീവ് കൗൺസിലിന്റെ ചെയർമാനെയും ഡെപ്യൂട്ടി ചെയർമാനെയും തിരഞ്ഞെടുക്കുന്നത്.
എംഎൽസിമാരെ തിരഞ്ഞെടുക്കുന്നത് ഇനിപ്പറയുന്ന രീതിയിലാണ്: മുനിസിപ്പാലിറ്റികൾ, ഗ്രാമപഞ്ചായത്തുകൾ , ബ്ലോക്ക് പഞ്ചായത്തുകൾ , ജില്ലാ പഞ്ചായത്തുകൾ തുടങ്ങിയ തദ്ദേശ സ്വയംഭരണ സ്ഥാപനങ്ങളിലെ അംഗങ്ങളാണ് മൂന്നിലൊന്ന് പേരെ തിരഞ്ഞെടുക്കുന്നത്.
സംസ്ഥാന നിയമസഭയിലെ അംഗങ്ങളല്ലാത്ത വ്യക്തികളിൽ നിന്ന് മൂന്നിലൊന്ന് പേരെ സംസ്ഥാന നിയമസഭയിലെ അംഗങ്ങൾ തിരഞ്ഞെടുക്കുന്നു.
സാഹിത്യം , ശാസ്ത്രം , കല , സഹകരണ പ്രസ്ഥാനം , സാമൂഹ്യസേവനം തുടങ്ങിയ മേഖലകളിൽ അറിവോ പ്രായോഗിക പരിചയമോ ഉള്ളവരിൽ നിന്ന് ആറിലൊന്ന് പേരെ ഗവർണർ നാമനിർദ്ദേശം ചെയ്യുന്നു.
പന്ത്രണ്ടിലൊന്ന് പേരെ തിരഞ്ഞെടുക്കപ്പെടുന്നത് ആ സംസ്ഥാനത്ത് താമസിക്കുന്ന മൂന്ന് വർഷത്തെ ബിരുദധാരികളാണ്.
പന്ത്രണ്ടിലൊന്ന് അംഗങ്ങളെ തിരഞ്ഞെടുക്കപ്പെടുന്നത് കോളേജുകളും സർവ്വകലാശാലകളും ഉൾപ്പെടെയുള്ള സെക്കൻഡറി സ്കൂളുകളിൽ താഴെയല്ലാത്ത സംസ്ഥാനത്തെ വിദ്യാഭ്യാസ സ്ഥാപനങ്ങളിൽ അധ്യാപനത്തിൽ കുറഞ്ഞത് മൂന്ന് വർഷമെങ്കിലും പരിചയ സമ്പന്നരായ അധ്യാപകരാണ്.
യോഗ്യതയും കാലാവധിയും
ഒരു സംസ്ഥാന ലെജിസ്ലേറ്റീവ് കൗൺസിലിലെ (എം.എൽ.സി.) അംഗങ്ങൾ ഇന്ത്യൻ പൗരനായിരിക്കണം , കുറഞ്ഞത് 30 വയസ്സ് പ്രായമുള്ളവരും, മാനസിക പ്രശനങ്ങൾ ഇല്ലാത്തവരും, പാപ്പരല്ലാത്തവരും, കൂടാതെ സംസ്ഥാനത്തെ എൻറോൾ ചെയ്ത വോട്ടറും ആയിരിക്കണം.
ഒരു അംഗം ഒരേ സമയം പാർലമെന്റ് അംഗവും സംസ്ഥാന നിയമസഭാംഗവുമാകാനും പാടില്ല.
ആറ് വർഷമാണ് അംഗങ്ങളുടെ കാലാവധി.
സംസ്ഥാന ലെജിസ്ലേറ്റീവ് കൗൺസിലിലെ മൂന്നിലൊന്ന് അംഗങ്ങളും ഓരോ രണ്ട് വർഷത്തിനു ശേഷം വിരമിക്കുന്നു.
ഈ ക്രമീകരണം ഇന്ത്യൻ പാർലമെന്റിന്റെ ഉപരിസഭയായ രാജ്യസഭയ്ക്ക് സമാന്തരമാണ്.
ലെജിസ്ലേറ്റീവ് കൗൺസിലുകളുടെ സ്ഥാപനം, നിർത്തലാക്കൽ, കർത്തവ്യങ്ങൾ
ഇന്ത്യൻ ഭരണഘടനയുടെ ആർട്ടിക്കിൾ 169 അനുസരിച്ച്, ഇന്ത്യൻ പാർലമെന്റിന് ഒരു സംസ്ഥാനത്തിന്റെ നിയമസഭ പ്രത്യേക ഭൂരിപക്ഷത്തോടെ പ്രമേയം പാസാക്കിയാൽ അതിന്റെ സംസ്ഥാന ലെജിസ്ലേറ്റീവ് കൗൺസിൽ സൃഷ്ടിക്കാനോ ഇല്ലാതാക്കാനോ കഴിയും.
ചില സംസ്ഥാനങ്ങൾക്ക് ജനപ്രതിനിധിസഭയായ ലെജിസ്ലേറ്റീവ് അസംബ്ലിയെക്കൂടാതെ ഉപരിസഭയായ ലെജിസ്ലേറ്റീവ് കൗൺസിലും കൂടി ഉണ്ടായിരിക്കും.
ദ്വിമണ്ഡല (Bicameral legislature) നിയമനിർമാണസഭകളുള്ള സംസ്ഥാനങ്ങളിലെ ഉപരിസഭ നിർത്തലാക്കുന്നതിനോ ഏകമണ്ഡല നിയമനിർമാണ സഭ(unicameral legislature)കളുള്ള സംസ്ഥാനങ്ങളിൽ ആവശ്യമെന്നു തോന്നുന്ന പക്ഷം ഉപരിസഭ കൂടി ഏർപ്പെടുത്തുന്നതിനോ നിയമംമൂലം നിബന്ധന ചെയ്യുവാൻ ഭരണഘടന ഇന്ത്യൻ പാർലമെന്റിന് അധികാരം നല്കിയിട്ടുണ്ട്.
എന്നാൽ അങ്ങനെ ചെയ്യുന്നതിന്, ബന്ധപ്പെട്ട സംസ്ഥാന നിയമസഭ (അസംബ്ലി) അതിലെ സന്നിഹിതരായ അംഗങ്ങളുടെ മൂന്നിൽരണ്ട് ഭൂരിപക്ഷത്തോടെ പാസ്സാക്കുന്ന ഒരു പ്രമേയം മുഖാന്തിരം പാർലമെന്റിനോട് ആവശ്യപ്പെട്ടിരിക്കണം.
ഈ മൂന്നിൽരണ്ട് ഭൂരിപക്ഷം പ്രസ്തുത അസംബ്ലിയുടെ ആകെ അംഗങ്ങളുടെ പൂർണഭൂരിപക്ഷത്തിൽ കുറവായിരിക്കാൻ പാടില്ലെന്നും ഭരണഘടന നിഷ്കർഷിച്ചിരിക്കുന്നു.
2023 ഫെബ്രുവരിയിലെ കണക്കനുസരിച്ച്, 28 സംസ്ഥാനങ്ങളിൽ 6 സംസ്ഥാനങ്ങളിൽ മാത്രമാണ് സംസ്ഥാന നിയമനിർമ്മാണ സമിതിയുള്ളത് (State Legislative Council).
ലെജിസ്ലേറ്റീവ് കൗൺസിലുകൾ സ്ഥാപിക്കുന്നത് പലപ്പോളും രാഷ്ട്രീയമായി വിവാദമാകാറുണ്ട്.
തങ്ങളുടെ ലെജിസ്ലേറ്റീവ് കൗൺസിൽ നിർത്തലാക്കിയ നിരവധി സംസ്ഥാനങ്ങൾ പിന്നീട് അത് പുനഃസ്ഥാപിക്കണമെന്ന് അഭ്യർത്ഥിച്ചു; നേരെമറിച്ച്, ഒരു സംസ്ഥാനത്തിന് ലെജിസ്ലേറ്റീവ് കൗൺസിൽ പുനഃസ്ഥാപിക്കുന്നതിനുള്ള നിർദ്ദേശങ്ങളും എതിർപ്പുകൾ നേരിട്ടിട്ടുണ്ട്.
ഒരു സംസ്ഥാനത്തിന്റെ ലെജിസ്ലേറ്റീവ് കൗൺസിൽ നിർത്തലാക്കുന്നതിനോ പുനഃസ്ഥാപിക്കുന്നതിനോ ഉള്ള പ്രമേയങ്ങൾക്ക് ഇന്ത്യൻ പാർലമെന്റിന്റെ സ്ഥിരീകരണം ആവശ്യമാണ്.
ഇന്ത്യൻ ഭരണഘടന സംസ്ഥാന ലെജിസ്ലേറ്റീവ് കൗൺസിലിന് പരിമിതമായ അധികാരം മാത്രമാണ് നൽകുന്നത്.
എന്നാൽ നിയമസഭക്കാണ് മുഴുവൻ അധികാരവും നൽകുന്നത്.
സംസ്ഥാന ലെജിസ്ലേറ്റീവ് കൗൺസിലിന് ഒരു സംസ്ഥാന സർക്കാർ രൂപീകരിക്കാനോ പിരിച്ചുവിടാനോ കഴിയില്ല.
മണി ബില്ലുകൾ പാസാക്കുന്നതിലും സംസ്ഥാന ലെജിസ്ലേറ്റീവ് കൗൺസിലിന് പങ്കില്ല.
എന്നാൽ സംസ്ഥാന ലെജിസ്ലേറ്റീവ് കൗൺസിൽ ചെയർമാനും ഡെപ്യൂട്ടി ചെയർമാനും സംസ്ഥാനത്തെ ക്യാബിനറ്റ് മന്ത്രിമാരുടെ അതേ പദവി ആസ്വദിക്കുന്നു എന്നതാണ് പ്രതേകത.
നിലവിലെ സംസ്ഥാന ലെജിസ്ലേറ്റീവ് കൗൺസിലുകൾ ലെജിസ്ലേറ്റീവ് കൗൺസിൽ ആസ്ഥാനം(ങ്ങൾ) സഭയിലെ അംഗബലം ഭരണ കക്ഷി തിരഞ്ഞെടുക്കപ്പെട്ടത് Nom.
ആകെ ആന്ധ്രാപ്രദേശ് അമരാവതി 50 8 58 വൈഎസ്ആർ കോൺഗ്രസ് പാർട്ടി ബീഹാർ പട്ന 63 12 75 ജനതാദൾ (യുണൈറ്റഡ്) കർണാടക ബെംഗളൂരു (summer) ബെൽഗാം (winter) 64 11 75 ഇന്ത്യൻ നാഷണൽ കോൺഗ്രസ് മഹാരാഷ്ട്ര മുംബൈ (summer) നാഗ്‌പൂർ (winter) 66 12 78 ശിവസേന തെലങ്കാന ഹൈദരാബാദ് 34 6 40 ഭാരത് രാഷ്ട്ര സമിതി ഉത്തർപ്രദേശ് ലഖ്‌നൗ 90 10 100 ഭാരതീയ ജനതാ പാർട്ടി ആകെ — 367 59 426 — ഇതും കാണുക സംസ്ഥാന നിയമസഭ ലോക്സഭ രാജ്യസഭ ഏകമണ്ഡല നിയമ നിർമ്മാണ സഭ ദ്വിമണ്ഡല നിയമ നിർമാണ സഭ ↑
രമൺദീപ് സിങ് ഇംഗ്ലീഷ് വിലാസം https://ml.wikipedia.org/wiki/Ramandeep_Singh
ഒരു പ്രമുഖ ഇന്ത്യൻ ഹോക്കി താരമാണ് രമൺദീപ് സിങ് .
ഇന്ത്യൻ ഹോക്കിയിലെ ഫോർവേഡ് കളിക്കാരനാണ് ഇദ്ദേഹം.
2016ൽ ബ്രസീലിലെ റിയോയിൽ നടന്ന ഒളിമ്പിക്‌സിൽ ഇന്ത്യൻ ഹോക്കി ടീമിൽ ഇദ്ദേഹം അംഗമായിരുന്നു.
പഞ്ചാബിലെ ഗുരുദാസ്പുരിൽ 1993 ഏപ്രിൽ ഒന്നിനാണ് രമൺദീപ് സിങ് ജനിച്ചത്.
അഞ്ചടി പത്ത് ഇഞ്ച് നീളമുള്ള ഇദ്ദേഹം 2014ൽ സൗത്ത് കൊറിയയിലെ ഇൻജിയോണിൽ നടന്ന ഏഷ്യൻ ഗെയിംസിൽ പങ്കെടുത്ത ഇന്ത്യൻ ഹോക്കി ടീമിൽ അംഗമായിരുന്നു.
പതിനൊന്നാം വയസ്സിൽ അമൃതസറിലെ മഹാരാജ രഞ്ജിത് സിങ് ഹോക്കി അക്കാദമിയിൽ ചേർന്ന് പരിശീലനം തുടങ്ങി.
അമ്മാവനായ കശ്മീർ സിങ്ങാണ് ഹോക്കി കളിയിലേക്ക് തിരിയാൻ പ്രചോദനമായത്.
അവലംബം പുറത്തേക്കുള്ള കണ്ണികൾ ഹോക്കി ഇന്ത്യ പ്ലെയർ പ്രൊഫൈൽ Archived 2016-07-07 at the Wayback Machine .
രവി അക്കിത്തിരിപ്പാട്
കേരളത്തിലെ യാഗ-വൈദിക രംഗത്തെ ഒരു പണ്ഡിതനായിരുന്നു  ചെമ്പ്ര ഭട്ടിപുത്തില്ലത്ത് രവി അക്കിത്തിരിപ്പാട് .
(ജ: 1927-മ: 2014 മെയ് 23)
മൂന്നു അതിരാത്രങ്ങളിലും,ഇരുപത്തഞ്ചോളം സോമയാഗങ്ങളിലും  പ്രധാന വൈദികനായിരുന്നു  രവി അക്കിത്തിരിപ്പാട്.
1990 ൽ കുണ്ടൂരിൽ നടന്ന അതിരാത്രത്തിലെ യജമാനനായിരുന്ന അക്കിത്തിരിപ്പാട്, പാഞ്ഞാൾ, കിഴക്കാഞ്ചേരി അതിരാത്രങ്ങൾക്കും നേതൃത്വം നൽകിയിരുന്നു.
പുരസ്ക്കാരങ്ങൾ ദേവീ പ്രസാദം പുരസ്ക്കാരം (ഒളപ്പമണ്ണ ട്രസ്റ്റ്) മേഴത്തോൾ അഗ്നിഹോത്രി പുരസ്ക്കാരം.
രവി കണ്ണൻ ആർ
ഇന്ത്യയിലെ ആസാം ആസ്ഥാനമായി പ്രവർത്തിക്കുന്ന ഒരു ഇന്ത്യൻ സർജിക്കൽ  ഓങ്കോളജിസ്റ്റ് രവി കണ്ണൻ ആർ .
അദ്ദേഹം കാൻസർ രോഗികളെ ചികിൽസിക്കുന്ന ലാഭരഹിതമായി പ്രവർത്തിക്കുന്ന കച്ചാർ കാൻസർ ഹോസ്പിറ്റൽ ആന്റ് റിസർച്ച് സെന്ററിന്റെ (‌CCHRC) ഡിറക്ടർ ആണ്.
ചെന്നൈയിലെ അഡയാർ കാൻസർ ഇൻസ്റ്റിറ്റിയൂട് ടിന്റെ മുൻ സർജിക്കൽ ഓങ്കോളജി വിഭാഗത്തിന്റെ മുൻതലവനുമാണ് രവി കണ്ണൻ.
ഇന്ത്യയിലെ നാലാമത്തെ ഉയർന്ന സിവിലിയൻ ബഹുമതിയായ പത്മശ്രീ അവാർഡിന് അദ്ദേഹം അർഹനായി.
ചെന്നൈയിലെ കിൽ‌പാക് മെഡിക്കൽ കോളേജിൽ നിന്ന് എം‌ബി‌ബി‌എസ് ബിരുദം നേടിയ കണ്ണൻ ന്യൂഡൽഹിയിലെ മൗലാന ആസാദ് മെഡിക്കൽ കോളേജിൽ നിന്ന് ശസ്ത്രക്രിയാ ഓങ്കോളജിയിൽ മാസ്റ്റർ ഓഫ് സയൻസ് ബിരുദം നേടി.
അഡയാർ കാൻസർ ഇൻസ്റ്റിറ്റ്യൂട്ടിന്റെ സർജിക്കൽ ഓങ്കോളജി വിഭാഗത്തിന്റെ തലവനായിരുന്നു കണ്ണൻ.
2006 ൽ, ഒരു സഹപ്രവർത്തകന്റെ അഭ്യർഥന മാനിച്ച് അദ്ദേഹം ആദ്യമായി കാച്ചർ കാൻസർ ഹോസ്പിറ്റൽ ആന്റ് റിസർച്ച് സെന്റർ സന്ദർശിച്ചു.
അപ്പോഴാണ് സി‌സി‌ആർ‌സി ഡയറക്ടറെ സന്ദർശിച്ചത്.
കണ്ണൻ ചെന്നൈയിൽ നിന്നും തന്റെ പ്രാക്ടീസ് വിട്ടു മാറ്റി അസം ജനങ്ങൾക്ക് അടിസ്ഥാന ആരോഗ്യ നൽകാൻ 2007 ൽ കുടുംബത്തോടൊപ്പം ആസാമിലെ ബാരാക് വാലി യിലേക്ക് താമസം മാറ്റുകയും കച്ചാർ കാൻസർ ഹോസ്പിറ്റൽ ആന്റ് റിസർച്ച് സെന്ററിന്റെ ഡിറക്ടർ ആവുകയും ചെയ്തു.
അവാർഡുകൾ ഇന്ത്യയിലെ നാലാമത്തെ പരമോന്നത സിവിലിയൻ അവാർഡ് പത്മശ്രീ അദ്ദേഹത്തിന് 2020 ജനുവരി 26 ന് നൽകി.
വൈദ്യശാസ്ത്രത്തിൽ മഹാവീർ അവാർഡ് 2013 ൽ അദ്ദേഹത്തിന് നൽകി.
രവി കാന്ത്
ഒരു ശസ്ത്രക്രിയാ പ്രൊഫസറും ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസ്, ഋഷികേശിന്റെ ഡയറക്ടറുമാണ് രവി കാന്ത് (ജനനം: സെപ്റ്റംബർ 14, 1956).
2014 മുതൽ 2017 വരെ കിംഗ് ജോർജ്ജ് മെഡിക്കൽ യൂണിവേഴ്‌സിറ്റി വൈസ് ചാൻസലറും അതിനുമുമ്പ് ഭോപ്പാലിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ ശസ്ത്രക്രിയാ മേധാവിയുമായിരുന്നു.
നേരത്തെ ന്യൂഡൽഹിയിലെ മൗലാന ആസാദ് മെഡിക്കൽ കോളേജിൽ ഫാക്കൽറ്റിയായിരുന്നു.
2016 ൽ ഇന്ത്യാ ഗവൺമെന്റ് അദ്ദേഹത്തിന് പത്മശ്രീ നൽകി അവാർഡുകൾ മെഡിക്കൽ കൗൺസിൽ ഓഫ് ഇന്ത്യയുടെ ഡോ. ബിസി റോയ് അവാർഡ് ഉത്തർപ്രദേശ് സർക്കാരിന്റെ യഷ് ഭാരതി അവാർഡ് ഇന്ത്യ രാഷ്ട്രപതി നൽകുന്ന പത്മശ്രീ അവലംബം പുറത്തേക്കുള്ള കണ്ണികൾ
രമൺലാൽ ഗൊകൽദാസ് സരൈയ
ഒരു ഇന്ത്യൻ വിദ്യാഭ്യാസവിചക്ഷണനും സാർവജനിക് കോളേജ് ഓഫ് എഞ്ചിനീയറിംഗ് ആന്റ് ടെക്നോളജിയടക്കമുള്ള നിരവധി വിഭ്യാഭ്യാസസ്ഥാപനങ്ങൾ മാനേജ് ചെയ്യുന്ന ഒരു മനുഷ്യസ്നേഹസംഘടനയായ സാർവജനിക് എജ്യുക്കേഷൻ സൊസൈറ്റിയുടെ ഒരു മുൻ പ്രസിഡന്റുമാണ് രമൺലാൽ ഗൊകൽദാസ് സരൈയ.
ഇന്ത്യൻ സർക്കാർ 1963 -ൽ അദ്ദേഹത്തെ മൂന്നാമത്തെ ഉയർന്ന ഇന്ത്യൻ സിവിലിയൻ ബഹുമതിയായ പത്മഭൂഷൺ നൽകി ആദരിച്ചു.
1960-1964 കാലത്ത് സാർവജനിക് എജ്യൂക്കേഷൻ സൊസൈറ്റിയുടെ വൈസ് പ്രസിഡണ്ട് ആയിരുന്നു രമൺലാൽ ഗൊകൽദാസ് സരൈയ.
1964-1969 കാലത്ത് അതിന്റെ പ്രസിഡണ്ടും.
സമൂഹത്തിന്റെ പുരോഗതിയിൽ അദ്ദേഹം വളരെയധികം താല്പര്യം കാണിക്കുകയും സമൂഹത്തിന് ആവശ്യമായ സമയങ്ങളിൽ സഹായിക്കാൻ എപ്പോഴും തയ്യാറായിരുന്നു.
സമൂഹത്തിന്റെ വികസനത്തിനും അതിനുശേഷം പി.ടി.സർവജനിക് കോളേജ് ഓഫ് സയൻസിന്റെ അറ്റകുറ്റപ്പണികൾക്കും സൊസൈറ്റി അദ്ദേഹത്തിലൂടെ വളരെയധികം സംഭാവനകൾ ലഭിച്ചു.
രമ്യ ഹരിദാസ് ഇംഗ്ലീഷ് വിലാസം https://ml.wikipedia.org/wiki/Ramya_Haridas
കേരളത്തിലെ ആലത്തൂരിൽ നിന്നുള്ള ലോക്‌സഭ അംഗമായി 2019 മുതൽ 2024 വരെ  സേവനമനുഷ്ഠിച്ച  പൊതുപ്രവർത്തകയും കോൺഗ്രസ് നേതാവുമാണ് രമ്യ ഹരിദാസ് .
കേരളത്തിൽ നിന്ന് തെരഞ്ഞെടുക്കപ്പെട്ട രണ്ടാമത്തെ ദളിത് വനിതാ എം.പി കൂടിയാണ്.
കോഴിക്കോട് ജില്ലയിലെ കുറ്റിക്കാട്ടൂരിലെ പാലാട്ട് മീത്തൽ വീട്ടിൽ പി. ഹരിദാസന്റെയും മഹിള കോൺഗ്രസ് നേതാവ്‌ രാധയുടെയും മകളാണ്.
എസ്.എസ്.എൽ.സി പഠനത്തിനുശേഷം സ്വാന്ത് ട്രെയ്നിംഗ് ഇൻസ്റ്റിറ്റ്യൂട്ട് നടത്തിയ ഫാഷൻ ഡിസൈനിംഗ് കോഴ്സും അതിനുശേഷം പ്രീപ്രൈമറി ആന്റ് ഏർലി ചൈൽഡ്ഹുഡ് എഡ്യുക്കേഷൻ കോഴ്സും രമ്യ പഠിച്ചിട്ടുണ്ട്.
ജില്ല, സംസ്ഥാന സ്‌കൂൾ കലോത്സവങ്ങളിൽ നൃത്തം, ദേശഭക്തിഗാനം തുടങ്ങിയ ഇനങ്ങളിൽ ഒന്നാം സ്ഥാനം നേടിയിട്ടുള്ള രമ്യ ഇടയ്ക്ക് നൃത്താധ്യാപികയായി  ജോലി ചെയ്തിരുന്നു.
കെ.എസ്.യു .
വിലൂടെ പ്രവർത്തനം തുടങ്ങിയശേഷം ഗാന്ധിയൻ സംഘടനയായ ഏകതാപരിഷത്തിന്റെ മുഖ്യപ്രവർത്തകയായി.
ഗാന്ധിയൻ ഡോ. പി.വി. രാജഗോപാലിന്റെ നേതൃത്വത്തിൽ ഏകതാപരിഷത്ത് രാജ്യത്തിന്റെ വിവിധ ഭാഗങ്ങളിൽ  നടത്തിയ ആദിവാസി - ദളിത് സമരങ്ങളിൽ പങ്കെടുത്തു.
നിലവിൽ യൂത്ത് കോൺഗ്രസിന്റെ അഖിലേന്ത്യാ കോ-ഓർഡിനേറ്റർ ആണ് .
2015-ൽ കുന്ദമംഗലം ബ്ലോക്ക് പഞ്ചായത്ത് പ്രസിഡന്റ് ആയി ￰തെരഞ്ഞെടുക്കപ്പെട്ടു.
2012-ൽ ജപ്പാനിൽ നടന്ന ലോകയുവജനസമ്മേളനത്തിൽ പങ്കെടുത്തിട്ടുണ്ട്.
രാഹുൽഗാന്ധിയുടെ നേതൃത്വത്തിൽ ആറുവർഷംമുൻപ് ഡൽഹി യിൽ നടന്ന ടാലന്റ് ഹണ്ടിലൂടെ തിരഞ്ഞെടുക്കപ്പെട്ടു.
2019-ൽ നടന്ന ലോകസഭ തിരഞ്ഞെടുപ്പിൽ പാലക്കാട്‌ ജില്ലയിലെ ആലത്തൂരിൽ നിന്ന് വിജയിച്ചു പാർലിമെന്റ് അംഗം ആയി.
2024-ൽ ആലത്തൂരിൽ നിന്ന് ലോകസഭ തിരഞ്ഞെടുപ്പിൽ കെ.രാധാകൃഷ്ണനോട് പരാജയപെട്ടു.
അധികാര സ്ഥാനങ്ങൾ 2015 ൽ കുന്ദമംഗലം ബ്ലോക്ക് പഞ്ചായത്ത് പ്രസിഡണ്ടു ആയി തിരണത്തെടുക്കപ്പെട്ടു .
നിലവിൽ യൂത്ത് കോൺഗ്രസിന്റെ അഖിലേന്ത്യാ കോ-ഓർഡിനേറ്റർ.
2019 ൽ ആലത്തൂർ ലോക്‌സഭാ നിയോജകമണ്ഡലം എം.പി. യൂത്ത് കോൺഗ്രസ്‌ ന്റെ അഖിലേന്ത്യാ സെക്രട്ടറി.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും വോട്ടും മുഖ്യ എതിരാളി പാർട്ടിയും മുന്നണിയും വോട്ടും രണ്ടാമത്തെ മുഖ്യ എതിരാളി പാർട്ടിയും മുന്നണിയും വോട്ടും 2019 ആലത്തൂർ ലോകസഭാമണ്ഡലം രമ്യ ഹരിദാസ് കോൺഗ്രസ് , യു.ഡി.എഫ്. പി.കെ. ബിജു സി.പി.എം. , എൽ.ഡി.എഫ് ടി.വി. ബാബു ബി.ഡി.ജെ.എസ്. , എൻ.ഡി.എ. 2024 ആലത്തൂർ ലോകസഭാമണ്ഡലം കെ.രാധാകൃഷ്ണൻ സി.പി.എം. , എൽ.ഡി.എഫ് രമ്യ ഹരിദാസ് കോൺഗ്രസ് , യു.ഡി.എഫ്. ടി.എൻ.സരസു ബി.ജെ.പി , എൻ.ഡി.എ. അവലംബം പതിനേഴാം ലോകസഭയിൽ കേരളത്തിൽ നിന്നുള്ള അംഗങ്ങൾ രാജ്‌മോഹൻ ഉണ്ണിത്താൻ | കെ. സുധാകരൻ | കെ. മുരളീധരൻ | രാഹുൽ ഗാന്ധി | എം.കെ. രാഘവൻ | പി.കെ. കുഞ്ഞാലിക്കുട്ടി | എം.പി. അബ്ദുസമദ് സമദാനി | ഇ.
രമൺ കപൂർ
ഒരു ഇന്ത്യൻ മെഡിക്കൽ അക്യൂപങ്‌ചറിസ്റ്റും എഴുത്തുകാരനും ഇന്ത്യൻ സൊസൈറ്റി ഓഫ് മെഡിക്കൽ അക്യുപങ്‌ചർ പ്രസിഡന്റുമായ രമൺ കപൂർ.
ന്യൂഡൽഹിയിലെ സർ ഗംഗാ റാം ഹോസ്പിറ്റലിലെ അക്യൂപങ്‌ചർ വിഭാഗത്തിന്റെ തലവനായ അദ്ദേഹം ബീജിംഗ് യൂണിവേഴ്‌സിറ്റി ഓഫ് ചൈനീസ് മെഡിസിനുമായി അക്യുപങ്‌ചർ കോഴ്‌സുകൾ നടത്തുന്ന ഇൻസ്റ്റിറ്റ്യൂട്ട് ഓഫ് അക്യുപങ്‌ചർ ആൻഡ് നാച്ചുറൽ മെഡിസിൻസ് ചെയർമാനാണ്.
അക്യൂപങ്‌ചറിനെക്കുറിച്ചുള്ള മൂന്ന് പുസ്തകങ്ങളുടെ രചയിതാവാണ് അദ്ദേഹം; A Guide to Acupuncture and Tissue Cleansing System , Soft Lasers in Medical Practice and Acupuncture — Cure for Common Diseases ഇന്ദിരാഗാന്ധി നാഷണൽ ഓപ്പൺ യൂണിവേഴ്സിറ്റി അക്യുപങ്ചർ (IGNOU) ഒരു ബിരുദാനന്തര ഡിപ്ലോമ കോഴ്സ് (PGDACP) ന്റെ ഒരു ഒരു സഹകാരി ആണ് അദ്ദേഹം.
1979 ൽ ന്യൂഡൽഹിയിലെ മെഡിക്കൽ സയൻസസ് സർവകലാശാലയിൽ നിന്ന് കപൂർ മെഡിസിൻ ബിരുദം നേടി.
1982 ൽ ദില്ലിയിൽ സ്വന്തമായി പ്രാക്ടീസ് ആരംഭിച്ച അദ്ദേഹം പിന്നീട് സർ ഗംഗാ റാം ഹോസ്പിറ്റലിൽ കൺസൾട്ടന്റായി ചേർന്നു,  ഒടുവിൽ അക്യുപങ്ചർ വകുപ്പിന്റെ ചെയർമാനായി.
1987-ൽ മെഡിസിന ആൾട്ടർനേറ്റിവ അദ്ദേഹത്തിന് എംഡി (അക്യൂപങ്‌ചർ) ബിരുദം നൽകി.
കപൂർ ന്യൂഡൽഹിയിലെ സൽവാൻ പബ്ലിക് സ്കൂളിൽ പഠിച്ചു.
മൂന്ന് പുസ്തകങ്ങൾക്ക് പുറമെ അക്യൂപങ്‌ചർ തെറാപ്പിയെക്കുറിച്ചും നിരവധി ലേഖനങ്ങൾ കപൂർ എഴുതിയിട്ടുണ്ട്.
മെഡിസിന ആൾട്ടർനേറ്റിവയിൽ നിന്ന് സ്വർണ്ണ മെഡലും ഫെഡറേഷൻ ഓഫ് ഇന്ത്യൻ ചേംബർ ഓഫ് കൊമേഴ്‌സ് ആൻഡ് ഇൻഡസ്ട്രിയുടെ (ഫിക്കി) റത്തൻ ഷിരോമണി അവാർഡും നേടിയ അദ്ദേഹം ഇന്റർനാഷണൽ യൂണിവേഴ്‌സിറ്റി ഓഫ് ആൾട്ടർനേറ്റ് മെഡിസിൻ സന്ദർശിക്കുന്ന പ്രൊഫസറാണ്.
വൈദ്യശാസ്ത്രത്തിന് നൽകിയ സംഭാവനകൾക്ക് 2008 ൽ നാലാമത്തെ പരമോന്നത ബഹുമതിയായ പദ്മശ്രീ ഇന്ത്യാ ഗവൺമെന്റ് അവാർഡ് ലഭിച്ച ആദ്യത്തെ അക്യൂപങ്‌ച്വറിസ്റ്റായി.
മെഡിക്കൽ ഡോക്ടറും അക്യൂപങ്‌ച്വറിസ്റ്റും പുസ്തകങ്ങളുടെ സഹ രചയിതാവുമായ സുനിത കപൂറിനെ വിവാഹം കഴിച്ചു.
ഇതും കാണുക കളർ പഞ്‌ചർ അവലംബം
രമൺ മാഗ്‌സസെ ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇംഗ്ലീഷ് വിലാസം https://ml.wikipedia.org/wiki/Ramon_Magsaysay ജീവിതരേഖ
റിപ്പബ്ലിക്ക് ഓഫ് ഫിലിപ്പൈൻസിന്റെ മൂന്നാമത്തെ പ്രസിഡണ്ടായിരുന്നു രമൺ ഡെൽ ഫിറോ മാഗ്‌സസെ ( ഓഗസ്റ്റ് 31 1907 - മാർച്ച് 17 1957 ).